**NOTA INFORMATIVĂ**

**la proiectul de hotărâre a Guvernului pentru modificarea**

**unor hotărâri ale Guvernului şi abrogarea**

**unei hotărâri de Guvern**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
|  Proiectul este elaborat de Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
|  La 12 martie 2018, prin Hotărârea Guvernului nr. 219 cu privire la Agenţia Rezerve Materiale, Agenţia a fost reorganizată, prin transformare din autoritate administrativă centrală din subordinea Guvernului, în autoritate administrativă în subordinea Ministerului Afacerilor Interne.  La 3 octombrie 2018, prin Hotărârea nr. 946 cu privire la organizarea şi funcţionarea Agenţiei Rezerve Materiale, Guvernul a aprobat Regulamentul, structura şi efectivul-limită ale Agenţiei Rezerve Materiale. Prin urmare, a apărut necesitatea de a ajusta unele acte normative ce ţin de domeniul rezervelor materiale de stat şi de mobilizare. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
|  Proiectul nu are ca scop armonizarea legislației naționale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi** |
|  Proiectul nu conţine elemente noi, doar se propun modificări ale următoarelor hotărâri de Guvern. Astfel: - în *Hotărârea Guvernului* *nr. 778/2009* cu privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia, urmare aprobării Hotărârii Guvernului nr. 946/2018 necesită a fi modificată şi anume, punctul 2 - numărul efectivului-limită al Ministerului Afacerilor Interne, al autorităţilor administrative şi instituţiilor din subordinea acestuia (ARM dispune de 10 unități de personal auxiliar - cifrele „668”, se substituie cu cifrele „678), precum şi anexa nr. 3 la Hotărâre, care se completează cu Agenţia Rezerve Materiale.  Adiţional, urmare aprobării Hotărârii Guvernului nr. 120/2019 „Cu privire la organizarea şi funcţionarea Inspectoratului de Management Operațional al Ministerului Afacerilor Interne”, textul „Serviciul dirijare operațională și inspectare\*\*\*” se substituie cu textul „Inspectoratul de Management Operațional” şi se completează cu Centrul integrat de pregătire pentru aplicarea legii, conform Hotărârii Guvernului nr. 53/2018; - în *Hotărârea Guvernului* *nr. 1001/2011* privind punerea în aplicare a unor acte legislative, din anexa nr. 1 „Lista autorităţilor publice care cad sub incidenţa Legii nr. 158-XVI din 4 iulie 2008 cu privire la funcţia publică şi statutul funcţionarului public şi a Legii nr. 155 din 21 iulie 2011 pentru aprobarea Clasificatorului unic al funcţiilor publice”, Capitolul II, Secţiunea I „Organele centrale de specialitate ale administraţiei publice şi alte autorităţi publice”, litera b) „Alte autorităţi administrative centrale”, punctul 6. Agenţia Rezerve Materiale - se exclude. Concomitent, în Secţiunea II „Autorităţi din subordinea (sau de pe lângă) organelor centrale de specialitate ale administraţiei publice şi din subordinea altor autorităţi administrative centrale (aparatul central şi subdiviziunile teritoriale), la litera d) „Ministerul Afacerilor Interne”, se include a 6-a autoritate din subordinea MAI - Agenţia Rezerve Materiale;  - în *Hotărârea Guvernului* *nr. 266/2016* cu privire la lista serviciilor publice desconcentrate administrate în mod direct/din subordinea ministerelor şi altor autorităţi administrative centrale, din anexa nr. 1, se propune ca Agenţia Rezerve Materiale, inclusiv Baza specială de Aprovizionare Medicală – ca organ central şi bazele teritoriale – ca subdiviziuni teritoriale ale acesteia, să fie excluse din această listă. Modificarea în cauză este dictată de faptul, că din 12.03.2018 Agenţia nu mai este autoritate administrativă centrală, dar autoritate administrativă subordonată MAI. Concomitent, urmare aprobării HG nr. 946/2018 Agenţia Rezerve Materiale, nu dispune de subdiviziuni subordonate şi teritoriale; - în *Hotărârea Guvernului* *nr. 411/2010* „Privind aprobarea Nomenclatorului informaţiilor atribuite la secretul de stat” se propune modificarea punctelor 15 şi 17 din anexă, se propune ca din pct. 15 „Autorităţile administraţiei publice centrale şi locale, alte persoane juridice de drept public şi privat, învestite să dispună, în limita competenţei, de informaţiile în cauză” textul „Agenţia Rezerve Materiale” să fie exclus, iar în pct. 17 – să fi substituit cu textul „Ministerul Afacerilor Interne”; - în *Hotărârea Guvernului* *nr. 268/2009* cu privire la aprobarea Conceptului tehnic al SIA Registrul rezervelor materiale ale statului se propun modificări care constau în ajustarea acesteia la cadrul normativ existent şi anume excluderea din denumirea „Agenţia Rezerve Materiale Achiziţii Publice şi Ajutoare Umanitare”, a textului „Achiziţii Publice şi Ajutoare Umanitare”, precum şi excluderea referinţei la hotărârile de Guvern nr. 912/2005 şi nr. 255/2005, precum şi Legea nr. 264/2004, care sunt abrogate. Concomitent, se ajustează la cadrul normativ existent denumirea Direcţiei rezerve materiale ale statului – în subdiviziune responsabilă de administrarea rezervelor de stat”;- în *Hotărârea Guvernului* *nr. 408/2017* pentru aprobarea Regulamentului-cadru privind suportul ţării-gazdă în situaţii excepţionale, Agenţia Rezerve Materiale este trecută la lista subdiviziunilor subordonate Ministerului Afacerilor Interne, autoritate publică cu competenţe privind organizarea suportului ţării-gazdă în situaţii excepţionale; - în *Hotărârea Guvernului* *nr. 680/2018* pentru aprobarea Planului general de gestionare a crizelor în sectorul alimentar al furajelor, se propune ca responsabilitatea principală, în situaţii de criză/criză potenţială, să fie retrasă de la Agenţia Rezerve Materiale şi atribuită Ministerului Afacerilor Interne, ca autoritate publică centrală. Concomitent, se modifică şi lista punctelor de contact din instituţiile implicate în gestionarea crizei, Agenţia fiind inclusă ca instituţie – punct de contact, din subordinea MAI; - în *Hotărârea Guvernului nr. 255/2013* privind instituirea Rețelei interministeriale de parteneriat public-privat se modifică COMPONENȚA NOMINALĂ a Rețelei interministeriale de parteneriat public-privat, fiind ajustate datele persoanelor, incluse în Componența Nominală.  |
| **5. Fundamentarea economico-financiară** |
| Implementarea prevederilor proiectului nu necesită cheltuieli suplimentare şi alocarea mijloacelor financiare. |
| **6. Modul de încorporare a actului în cadrul normativ în vigoare** |
|  Urmare aprobării prezentului proiect, se abrogă Hotărârea Guvernului nr. 813/2015 cu privire la aprobarea componenţei nominale a Colegiului Agenţiei Rezerve Materiale. |
| **7. Avizarea şi consultarea publică a proiectului** |
| Anunţul privind iniţierea procesului de elaborare a proiectului de hotărâre a Guvernului a fost plasat pe pagina web a Ministerului Afacerilor Interne (directoriul „Transparenţa decizională”, compartimentul „Consultări publice”) şi pe portalul particip.gov.md, conform prevederilor Legii nr. 239/2008 privind transparenţa în procesul decizional.Proiectul a fost avizat de Ministerul Finanţelor, Ministerul Economiei şi Infrastructurii, Serviciul de Informaţii şi Securitate, Centrul de Implementare a Reformelor, Agenţia Proprietate Publică şi Agenţia Naţională pentru Siguranţa Alimentelor. |
| **8. Constatările expertizei anticorupţie** |
|  |
| **9. Constatările expertizei juridice** |
| Proiectul a fost supus expertizei juridice de către Ministerul Justiţiei, obiecţiile şi propunerile au fost luate în consideraţie |

**Viceprim-ministru,**

**ministru al Afacerilor Interne Andrei NĂSTASE**